TIP หมดมุก

เรื่องนี้มีประเด็นที่นักลงทุนต้องขบคิดนิดหนึ่งก็คือ ในอดีตหุ้น TIP หรือ บริษัท ทิพยประกันภัย จำกัด (มหาชน) ไม่ค่อยมีสตอรี่เด่นๆ ให้นักลงทุนเข้ามาเล่นเก็งกำไรกันอย่างคึกคัก ส่งผลให้การเคลื่อนไหวของราคาหุ้นอิงกับตัวเลขผลกำไรในแต่ละปีเป็นหลัก ผนวกกับรูปแบบของหุ้นเมื่อก่อนเป็นลักษณะจ่ายปันผลเป็นหลัก ทำให้ในแต่ละปีราคาหุ้นเคลื่อนไหวหวือหวาเพียงไม่กี่ครั้ง
29 ก.ย. 2560

ตีแผ่บจ.ดัง
คุณสืบศักดิ์ จากตลิ่งชัน กรุงเทพฯ พูดถึงหุ้น TIP หรือ บริษัท ทิพยประกันภัย จำกัด (มหาชน) ไม่ร้อนแรงเหมือนเช่นในช่วงที่ผ่านมา ทั้งที่ภาพรวมของบริษัทเติบโตต่อเนื่อง และเมื่อดูภาพรวมทั้งปียังเชื่อว่า ผลกำไรของบริษัทน่าจะอยู่ในระดับที่ดีกว่าปีก่อนเสียด้วยซ้ำ ผมถึงสงสัยว่า ในเมื่อทุกอย่างอยู่ในลู่ทางที่สดใส แต่ทำไมราคาหุ้นถึงทรุดลงหนัก และอืดเป็นเวลานานเหลือเกินครับ
 
เรื่องนี้มีประเด็นที่นักลงทุนต้องขบคิดนิดหนึ่งก็คือ ในอดีตหุ้น TIP หรือ บริษัท ทิพยประกันภัย จำกัด (มหาชน) ไม่ค่อยมีสตอรี่เด่นๆ ให้นักลงทุนเข้ามาเล่นเก็งกำไรกันอย่างคึกคัก ส่งผลให้การเคลื่อนไหวของราคาหุ้นอิงกับตัวเลขผลกำไรในแต่ละปีเป็นหลัก ผนวกกับรูปแบบของหุ้นเมื่อก่อนเป็นลักษณะจ่ายปันผลเป็นหลัก ทำให้ในแต่ละปีราคาหุ้นเคลื่อนไหวหวือหวาเพียงไม่กี่ครั้ง
นั่นหมายความว่า การที่ราคาหุ้นปรับตัวขึ้นอย่างหวือหวาในช่วง 1-2 ปีที่ผ่านมา น่าจะเป็นเหตุการณ์ผิดปกติจากที่เป็นอยู่อย่างแน่นอน เพราะธรรมชาติของหุ้นปันผลมักจะปรับตัวขึ้นแรงเฉพาะในช่วงที่มีการประกาศผลการดำเนินงานเท่านั้น
ที่สำคัญต้องไม่ลืมว่า หุ้นลักษณะนี้มักจะมีการซื้อเก็บ แล้วถือยาวนานเป็นปี
ตรงจุดนี้แหละที่ทำให้จำนวนหุ้นหดหายไปจากตลาดค่อนข้างเยอะ และง่ายต่อการเข้ามาไล่ราคาหุ้นในช่วงระยะเวลาสั้นๆ และผลลัพธ์ที่ปรากฏออกมาก็เป็นเช่นนั้นจริงๆ แต่พอเลยจุดพีคของการเล่นเก็งกำไรอย่างสุดลิ่ม ราคาหุ้นก็เริ่มอ่อนตัวลงมาสอดรับกับปัจจัยพื้นฐานในที่สุด
สำหรับราคาที่สอดรับกับปัจจัยพื้นฐานก็อยู่ในระดับ 45-50 บาท ซึ่งเป็นระดับที่อิงกับมูลค่าทางบัญชี 22.86 บาท แล้วนำมาเทียบกับค่า P/BV ที่ระดับ 2 เท่า จะได้ราคาเหมาะสมของหุ้นตรงบริเวณดังกล่าว หรืออาจ +/- อีกประมาณ 20% ก็พอรับได้นะครับ
ประกอบกับอาจารย์ย้อนกลับไปดูตัวเลขผลกำไรในช่วงหลังเพิ่มขึ้นทุกปี เท่ากับเป็นการส่งสัญญาณเป็นนัยว่า ธุรกิจนี้กำลังไปได้สวย ซึ่งจะผลักดันราคาหุ้นให้ไต่ระดับขึ้นไปอีกครั้ง แต่เมื่อมองไปข้างหน้าถึงภัยต่างๆ ที่อาจเกิดขึ้นโดยไม่รู้ตัว ย่อมทำให้หุ้นประกันภัยเป็นหุ้นที่เหมาะต่อการเล่นเก็งกำไรสั้นๆ อย่างแน่นอน
พร้อมกันนั้นต้องตระหนักถึงสตอรี่ที่จะสร้างความมั่นใจกับนักลงทุนมีแค่เรื่องกำไรเพียงแค่เรื่องเดียว ซึ่งไม่รู้ว่า ในปี 61 จะทำผลงานได้ดีกว่าปี 60 แค่ไหน?
อาจารย์เลยมองไม่ออกว่า หุ้น TIP จะไปต่ออย่างไร!
…
 
กราฟประกอบคอลมัน์ Aspen, ราคาปิด ณ วันที่ 29 ก.ย.60